Sjouke de Zee
Sjouke de Zee (Nij Beets, 20 maart 1867 - Hilfertsom, 19 juny 1954) wie in skriuwer en propagandist fan it Frysk en lid fan Provinsjale Steaten fan Fryslân. Yn dy funksje besocht hy yn 1914 as earste Frysk te praten yn in steatesitting, mar dat waard him ferbean.

Libbensrin 
Sjouke wie in meniste boeresoan dy't him as skriuwer dwaande hâlde mei toanielstikken, revu's en gedichten. Hy trede ek wol op as lekepreker en foardrager. Hy waard dan ek frege op gearkomsten fan menisten oant sosjalisten en drankbestriders. In skoftlang hat er yn Deinum wenne as tsiismakker en wie er lid fan pleatslik belang. Hy bewearde dat er ek de pompeblêden fan de Fryske flagge yntrodusseare hie. 

Yn 1921 makke Sjouke de Zee in stúdzjereis troch Amearika, "it lân fan dream en winsken", dêr't yn kranten en tydskriften oer publisearre. Syn twadde reis nei Amearika yn (1928) duorre fjouwer moannen. Hy socht in soad Fryske emigranten op en makke der in boek oer, mei dêryn in protte foto's dy't op it westee fan Tresoar te besjen binne.

Yn 1931 ferfear er fan Jirnsum nei Hilfertsom.

Publikaasjes 
 1909 - Op 'e Djipswal (publisearre yn "Swanneblommen")
 1911 - Haet en Ljeafde (publisearre yn "Swanneblommen")
 1916 - De Smidssoan" (publisearre yn "Swanneblommen")
 1917 - Stimpers (novelle fan 64 siden)
 1927 - Fen lang forlyn (gedichten út syn jonkheid, 189 siden)
 1929 - Myn twadde Amerikareis (reisferslach)
 1930 - Kleaster Ealsum'' (skiedkundich ferslach) 

Frysk tsiismakker
Frysk politikus
Lid fan de Steaten fan Fryslân
Frysk toanielskriuwer
Frysk dichter
Frysk koarte-ferhaleskriuwer
Frysk romanskriuwer
Frysk reisferhaleskriuwer
Frysk publisist
Skriuwer yn it Frysk
Frysk taalaktivist
Frysk polityk aktivist
Frysk sosjaal aktivist
Frysk predikant
Frysk foardrachtskeunstner
Frysk sosjalist
Nederlânsk tsiismakker
Nederlânsk politikus
Nederlânsk toanielskriuwer
Nederlânsk dichter
Nederlânsk koarte-ferhaleskriuwer
Nederlânsk romanskriuwer
Nederlânsk reisferhaleskriuwer
Nederlânsk publisist
Nederlânsk polityk aktivist
Nederlânsk sosjaal aktivist
Nederlânsk predikant
Nederlânsk foardrachtskeunstner
Nederlânsk sosjalist
Nederlânsk persoan fan Frysk komôf
Persoan berne yn Nij Beets
Deinum
Jirnsum
Persoan berne yn 1867
Persoan stoarn yn 1954